CELEX: 32018D1890
Language: bg
Date: 2018-11-29 00:00:00
Title: Решение (EС) 2018/1890 на Съвета от 29 ноември 2018 година за изменение на Решение 1999/70/ЕО относно външните одитори на националните централни банки по отношение на външния одитор на De Nederlandsche Bank

5.12.2018   
               
               
                  BG
               
               
                  Официален вестник на Европейския съюз
               
               
                  L 309/3
               
            
         РЕШЕНИЕ (EС) 2018/1890 НА СЪВЕТА
         от 29 ноември 2018 година
         за изменение на Решение 1999/70/ЕО относно външните одитори на националните централни банки по отношение на външния одитор на De Nederlandsche Bank
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 19 октомври 2018 г. до Съвета на Европейския съюз относно външните одитори на De Nederlandsche Bank (ЕЦБ/2018/25) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на сегашния външен одитор на De Nederlandsche Bank — Deloitte Accountants B.V. — ще изтече след одита за финансовата 2018 година. Поради това е необходимо да се назначи външен одитор за периода, започващ от финансовата 2019 година.
                  
               
                     (3)
                  
                  
                     De Nederlandsche Bank избра KPMG Accountants N.V. за свой външен одитор за финансовите години от 2019 до 2022 с възможност за удължаване на мандата на годишна основа до финансовата 2025 година.
                  
               
                     (4)
                  
                  
                     Управителният съвет на ЕЦБ препоръча назначаването на KPMG Accountants N.V. за външен одитор на De Nederlandsche Bank за финансовите години от 2019 до 2022 с възможност за удължаване на мандата на годишна основа до финансовата 2025 година.
                  
               
                     (5)
                  
                  
                     Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 8 се заменя със следното:
            
               
                  „8.   KPMG Accountants N.V. се одобрява за външен одитор на De Nederlandsche Bank за финансовите години 2019—2022.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е ЕЦБ.
         
         
            Съставено в Брюксел на 29 ноември 2018 година.
            
               
                  За Съвета
               
               
                  Председател
               
               M. SCHRAMBÖCK
            
         
         
            (1)  ОВ C 394, 30.10.2018 г., стр. 1.
         
            (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).